5. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 87105/6791 της 14/28 Μαΐου 1960 (ΦΕΚ Β’ 229) Περί των όρων και προϋποθέσεων, ας δέον να πληρούν τα ιδιωτικά φυτώρια πολλαπλασιασμού καρποφόρων δένδρων και ανθοκηπευτικών φυτών. Έχοντες υπ’ όψιν τον Νόμ. 4035/1960 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων» και ειδικώτερον την παρ. 3 του άρθρ. 4 αυτού, αποφασίζομεν: Ορίζομεν ως κάτωθι τους όρους και προϋποθέσεις, ας δέον να πληρούν τα προς ίδρυσιν φυτώρια κλπ: 1.Η ίδρυσις και λειτουργία υπό φυσικών ή νομικών προσώπων φυτωρίων επί σκοπώ παραγωγής δενδρυλλίων, εμβολίων, παραφυάδων και μοσχευμάτων καρποφόρων δένδρων, ως και σπόρων, κονδύλων, μοσχευμάτων και παραφυάδων κηπευτικών και ανθοκομικών φυτών, προς διάθεσιν εις τρίτους (εμπορίαν), επιτρέπεται εφόσον: α)Η τοποθεσία του αγρού εξασφαλίζη έδαφος καλώς αποστραγγιζόμενον και ουχί βαλτώδες. Επίσης δέον το έδαφος να μη υπόκειται εις την επίδρασιν συχνών ανέμων, ουδέ συχνών παγετών. β)Το έδαφος του αγρού είναι καλής γονιμότητος, μετρίας συστάσεως (αργιλλοαμμώδες ή αμμοαργιλλώδες), απηλλαγμένον αλατούχων κηλίδων. Επίσης να μη ευρίσκεται εντός ζώνης προσβεβλημένης υπό μεταδοτικών ασθενειών ως ιώσεων κλπ. γ)Έχη επάρκειαν καλού (ουχί αλατούχου) αρδευτικού ύδατος. δ)Έχη επαρκή και κατάλληλον εξοπλισμόν εργαλείων και κτιριακών εγκαταστάσεων. 2.Οι ιδιοκτήται ως και οι διευθυνταί των φυτωρίων υποχρεούνται καθιστάμενοι προσωπικώς υπεύθυνοι εν προκειμένω: α)Να χρησιμοποιώσι σπόρους και γενικώς μέσα πολλαπλασιασμού απηλλαγμένα ασθενειών, ιδιαιτέρως δε μεταδοτικών, ως ιώσεων κλπ. β)Να χρησιμοποιώσι σπόρους και γενικώς μέσα πολλαπλασιασμού πολύ καλής βλαστικής ικανότητος, πλήρους ευρωστίας και αυθεντικά των ειδών και ποικιλιών αίτινες χρησιμοποιούνται. γ)Να χρησιμοποιούν εμβόλια άτινα πρέπει, κατ’ αρχήν, να προέρχωνται από μητρικά δένδρα ή, γενικώς, φυτά ευρισκόμενα εντός των φυτωρίων, ή τουλάχιστον, εις κτήματα της ιδιοκτησίας του φυτωριούχου. Τα δένδρα ή φυτά ταύτα δέον να είναι σαφώς καθωρισμένα ίνα καθίσταται ευχερής η παρά των ελεγκτών υπαλλήλων παρακολούθησις της υγιεινής κατστάσεώς των, της παραγωγικότητος αυτών, του αυθεντικού της ποικιλίας των κλπ. Εάν δεν είναι, επί του παρόντος, δυνατόν όπως, τα μητρικά δένδρα και γενικώς, φυτά, εξ ων λαμβάνονται τα χρησιμοποιούμενα εμβόλια, ευρίσκονται εντός των φυτωρίων ή είναι εις κτήματα της ιδιοκτησίας του φυτωριούχου, τότε τα μητρικά ταύτα δένδρα οφείλουν να είναι πάντοτε σαφώς καθωρισμένα και διακεκριμένα εντελώς υγιά, ιδιαιτέρως δε απηλλαγμένα μεταδοτικών ασθενειών (ιώσεων κλπ.) Επίσης να έχουν επιλεγή μεταξύ των εχόντων τας ιδιότητας και χαρακτήρας της προς πολλαπλασιασμόν αυθεντικής ποικιλίας και μεταξύ ιδιαιτέρως παραγωγικών ατόμων. Των ως άνω μητρικών δένδρων δέον να τηρήται μητρώον, εκ μέρους του φυτωριούχου. Δέον επίσης να γίνεται επιλογή των κλώνων παρ’ ων λαμβάνονται τα χρησιμοποιούμενα εμβόλια, εις τρόπον ώστε ούτοι να είναι ιδιαιτέρως παραγωγικοί και αντιπροσωπευτικοί της ποικιλίας, πάντοτε δε υγιείς. Η εκπλήρωσις των ανωτέρω υποχρεώσεων των φυτωριούχων ελέγχεται ιδιαιτέρως παρά των αρμοδίων τεχνικών υπαλλήλων, οι δε φυτωριούχοι υποχρεούνται επίσης, όπως διευκολύνουν τον έλεγχον τούτον τηρούντες όλα τα απαραίτητα στοιχεία και παρέχοντες πάσαν ζητουμένην σχετικήν πληροφορίαν. 3.Δια την έκδοσιν της αδείας λειτουργίας φυτωρίου, πάς ενδιαφερόμενος οφείλει να υποβάλη εις την οικείαν Διεύθυνσιν Γεωργίας αίτησιν μετά προχείρου σχεδιαγράμματος, εις ην θα αναφέρη την θέσιν εις ην ευρίσκεται ο αγρός, την έκτασιν αυτού, την κατηγορίαν του υπό ίδρυσιν φυτωρίου (δενδροκομικόν, ανθοκομικόν, μικτόν), τον υπεύθυνον της διευθύνσεως και λειτουργίας του φυτωρίου, τας τυχόν υπαρχούσας κτιριακάς εγκαταστάσεις κλπ. Η Διέθυνσις Γεωργίας, μετ’ επιτόπιον εξέτασιν παρ’ αρμοδίου τεχνικού υπαλλήλου, χορηγεί, εφ’ όσον πληρούνται οι δια της παρούσης Αποφάσεως τιθέμενοι όροι και προϋποθέσεις, την ειδικήν άδειαν λειτουργίας του φυτωρίου. Η εν λόγω άδεια καταχωρείται εις ειδικόν βιβλίον της Δ/νσεως Γεωργίας, τηρούμενον κατά χρονολογικήν σειράν. Αντίγραφον ταύτης και υποβάλλεται εις το Υπουργείον Γεωργίας. 4.Οι λαμβάνοντες κατά τα ανωτέρω άδειαν λειτουργίας και προβαίνοντες εις εγκατάστασιν φυτωρίων, υπόκεινται εις τας κάτωθι συμπληρωματικάς υποχρεώσεις. α)Να υποβάλλουν τους σπόρους εις έγκαιρον και κανονικήν προεργασίαν φυτεύσεως προς εξασφάλισιν της καλλιτέρας αναπτύξεως των εκ τούτων νεαρών φυτών. (Μετά την σελ. 372,04(α) Σελ. 372,05 333-043 Έλεγχος Δενδρωδών Καλλιεργειών 16.Δ.ζ.5 β)Να χρησιμοποιούν υποκείμενα με πλούσιον ριζικόν σύστημα, ευκόλου προσαρμογής των εις διαφόρους τύπους εδαφών, ικανής αντοχής εις τας ασθενείας, παρουσιάζοντα καλήν συγγένειαν με τας ποικιλίας των οποίων επιδιώκεται η διάδοσις, και επιλεγόμενα μεταξύ των καταλληλοτέρων κατά περίπτωσιν ειδών.  γ)Να εμβολιάζουν τα καλής αναπτύξεως υποκείμενα εις κατάλληλον εποχήν, χρησιμοποιούντες τα καταλληλότερα υλικά προσδέσεως. δ)Να προβαίνουν εις την διάδοσιν των ποικιλιών εκείνων, τας οποίας θα προγραμματίζη κατ' έτος η οικεία Διεύθυνσις Γεωργίας. Επίσης να χρησιμοποιούν εμβόλια εκ μητρικών δένδρων υποδεικνυομένων υπό των Γεωργικών Υπηρεσιών. ε)Να εκτελούν ανελλιπώς τας καλλιεργητικάς εργασίας, καταπολεμήσεις ασθενειών, και περιποιήσεις εν γένει, συμφώνως και με τας υποδείξεις των αρμοδίων τεχνικών υπαλλήλων της οικείας Δ/νσεως Γεωργίας. ς)Να αναρτούν πινακίδας εις τα φυτώρια κατ' είδη και ποικιλίας εμβολίων (απαγορευομένης της αναμίξεως των ποικιλιών), εις τας οποίας θα αναγράφεται το υποκείμενον και η ποικιλία του εμβολίου και να υποβάλλουν λεπτομερές σχεδιάγραμμα τούτων μέχρι της 20ης Οκτωβρίου εκάστου έτους εις την Δ/νσιν Γεωργίας και τους κατά το άρθρ. 14 του Νόμ. 4035/1960 επόπτας. ζ)Να εκριζώνουν τα δενδρύλλια εις την κατάλληλον εποχήν και μετά προσοχής προς αποφυγήν δημιουργίας πληγών, να απορρίπτουν τα καχεκτικά τα προσβεβλημένα υπό ασθενειών ως και τα έχοντα ηλικίαν μεγαλυτέραν της κανονικής προς μεταφύτευσιν, να συντηρούν τα δενδρύλλια από της εκριζώσεως μέχρι της διαθέσεως υπό ευνοϊκάς συνθήκας, να συσκευάζουν αυτά καταλλήλως χρησιμοποιούντες τα καλλίτερα υλικά και να αναρτούν επ' αυτών πινακίδας, εις ας θα αναγράφεται τόσον το είδος και η ποικιλία του υποκειμένου, όσον και του εμβολίου. η)Τα μητρικά φυτά λήψεως εμβολίων δέον, εφ' όσον ανήκουν εις τους φυτωριούχους, να τυγχάνουν ιδιαιτέρων καλλιεργητικών φροντίδων και περιποιήσεων και ιδία επιμελημένης καταπολεμήσεως των ασθενειών, προς παραγωγήν ευρώστου και υγιούς υλικού πολλαπλασιασμού. Επί τούτων δέον να αναρτώνται πινακίδες εις ας θα αναγράφωνται το είδος και η ποικιλία εκάστου. Η θέσις και ο αριθμός των μητρικών φυτών θα περιλαμβάνωνται εις το κατά το ανωτέρω καταρτιζόμενον και υποβαλλόμενον σχεδιάγραμμα του φυτωρίου. Σελ. 372,06 333-044 θ)Να τηρούν βιβλίον προμηθείας σπόρων, βολβών, κονδύλων κλπ. και γενικώς υλικού πολλαπλασιασμού προς έλεγχο και της βλαστικότητος αυτών, βιβλίων παραγωγής δενδρυλλίων κλπ., βιβλίον διαθέσεως αυτών με τα ονόματα και διευθύνσεις των αγοραστών κατ' είδος δενδρυλλίων, ως και τριπλότυπον διαθέσεως της παραγωγής, τύπου συμφώνου προς το δια μεταγενεστέρας Αποφάσεως ημών ορισθησόμενον υπόδειγμα. 5.Εγκρίσει του Υπουργείου Γεωργίας δύνανται αι οκείαι Διευθύνσεις Γεωργίας να ορίζουν περιοριστικώς τας ποικιλίας ωρισμένων ειδών καρποφόρων δενδρυλλίων ή ανθοκηπευτικών φυτών ας δικαιούνται να πολλαπλασιάζη και διαδίδη έκαστον φυτώριον. 6.Οι παραβάτες των διατάξεων της παρούσης τιμωρούνται με τας υπό του άρθρ. 20 του Νόμ. 4035/1960 προβλεπομένας ποινάς, ασχέτως της υπό της παρ. 6 του άρθρ. 4 του αυτού Νόμου προβλεπομένης ανακλήσεως της αδείας λειτουργίας του φυτωρίου. 16.Δ.ζ.5 Έλεγχος Δενδρωδών Καλλιεργειών 